2002/323/EY: Komission päätös, tehty 20 päivänä joulukuuta 2000, tavoitteen 1 mukaisesti siirtymäkauden tukea saavalla Pohjois-Irlannin alueella Yhdistyneessä kuningaskunnassa toteutettavia yhteisön rakenteellisia tukitoimia koskevan yhteisön tukikehyksen hyväksymisestä (tiedoksiannettu numerolla K(2000) 4284)



Virallinen lehti nro L 122 , 08/05/2002 s. 0009 - 0010



Komission päätös, tehty 20 päivänä joulukuuta 2000, tavoitteen 1 mukaisesti siirtymäkauden tukea saavalla Pohjois-Irlannin alueella Yhdistyneessä kuningaskunnassa toteutettavia yhteisön rakenteellisia tukitoimia koskevan yhteisön tukikehyksen hyväksymisestä (tiedoksiannettu numerolla K(2000) 4284) (Ainoastaan englanninkielinen teksti on todistusvoimainen) (2002/323/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(1) ja erityisesti sen 15 artiklan 4 kohdan, on kuullut aluekehityksen ja alueellisen uudelleenjärjestelyn komiteaa, perustamissopimuksen 147 artiklassa tarkoitettua komiteaa, maatalouden rakenteiden ja maaseudun kehittämisen komiteaa sekä kalastus- ja vesiviljelyalan komiteaa, sekä katsoo seuraavaa: (1) Asetuksen (EY) N:o 1260/1999 II osaston 13 artiklassa ja sitä seuraavissa artikloissa säädetään yhteisön tukikehysten laatimista ja täytäntöönpanoa koskevista edellytyksistä. (2) Asetuksen (EY) N:o 1260/1999 15 artiklan 2 kohdassa säädetään, että jäsenvaltion on toimitettava komissiolle mainitun asetuksen 8 artiklassa tarkoitettuja kumppaneita kuultuaan kehittämissuunnitelma, jonka sisällöstä säädetään asetuksen 16 artiklassa. (3) Asetuksen (EY) N:o 1260/1999 15 artiklan 4 kohdan nojalla komissio laatii jäsenvaltion esittämän aluekehityssuunnitelman perusteella, mainitun asetuksen 8 artiklassa määriteltyä kumppanuusperiaatetta noudattaen ja yhteisymmärryksessä asianomaisen jäsenvaltion kanssa yhteisön tukikehyksen. (4) Yhdistyneen kuningaskunnan hallitus esitti komissiolle 15 päivänä marraskuuta aluekehityssuunnitelman, joka koskee asetuksen (EY) N:o 1260/1999 6 artiklan 1 kohdan mukaisesti tavoitteen 1 mukaista siirtymäkauden tukea saavaa Pohjois-Irlannin aluetta. Suunnitelma saatiin päätökseen 3 päivänä maaliskuuta. Se sisältää mainitun asetuksen 16 artiklassa tarkoitetut tiedot ja erityisesti valittujen toimintalinjojen kuvauksen sekä selvityksen Euroopan aluekehitysrahaston (EAKR), Euroopan sosiaalirahaston (ESR), Euroopan maatalouden ohjaus- ja tukirahaston (EMOTR) ohjausosaston ja kalatalouden ohjauksen rahoitusvälineen (KOR) tuesta suunnitelman toteuttamiseksi. (5) Yhteisön tukikehys on laadittu yhteisymmärryksessä asianomaisen jäsenvaltion kanssa kumppanuusperiaatetta noudattaen. (6) Komissio on vakuuttunut, että yhteisön tukikehys on laadittu täydentävyysperiaatetta noudattaen. (7) Asetuksen (EY) N:o 1260/1999 10 artiklan mukaisesti komissio ja jäsenvaltio varmistavat kumppanuusperiaatetta noudattaen eri rahastojen tukitoimien yhteensovittamisen toisaalta keskenään ja toisaalta Euroopan investointipankin ja muiden olemassa olevien rahoitusvälineiden tukitoimien kanssa. (8) Euroopan investointipankki on osallistunut yhteisön tukikehyksen laatimiseen asetuksen (EY) N:o 1260/1999 15 artiklan 4 kohdan säännösten mukaisesti. (9) Koko ohjelmakaudella käytettävissä oleva yhteisön tuki ja sen vuotuinen jakautuminen ilmoitetaan euroina. Vuotuisen jaon on noudatettava sovellettavia rahoitusnäkymiä. Asetuksen (EY) N:o 1260/1999 7 artiklan 7 kohdan mukaisesti yhteisön tukeen on jo tehty kahden prosentin vuotuinen indeksikorjaus. Mainitun asetuksen 7 artiklan 7 kohdan ja 44 artiklan 2 kohdan mukaisesti yhteisön tukea voidaan tarkistaa ohjelmakauden puolivälissä ja viimeistään 31 päivänä maaliskuuta 2004 tosiasiallisen inflaatioasteen ja suoritusvarauksen huomioon ottamiseksi. (10) Tämän yhteisön tukikehyksen toimintalinjojen käytännön toteuttamistahdin huomioon ottamiseksi varojen jakoa toimintalinjoittain tai tukitoimittain on voitava mukauttaa tarpeiden mukaan ennalta sovituissa rajoissa ja yhteisymmärryksessä asianomaisen jäsenvaltion kanssa, ON TEHNYT TÄMÄN PÄÄTÖKSEN: 1 artikla Hyväksytään yhteisön tukikehys, joka koskee tavoitteen 1 mukaisesti siirtymäkauden tukea saavalla Pohjois-Irlannin alueella Yhdistyneessä kuningaskunnassa 1 päivän tammikuuta 2000 ja 31 päivän joulukuuta 2006 välisenä aikana toteutettavia yhteisön rakenteellisia tukitoimia. 2 artikla 1. Asetuksen (EY) N:o 1260/1999 17 artiklan mukaisesti yhteisön tukikehykseen sisältyy: a) yhteisön rakennerahastojen ja jäsenvaltioiden yhteistä toimintaa varten valitut toimintalinjat, niiden erityistavoitteet määrällisesti ilmaistuina, ennakkoarvio niiden odotetusta vaikutuksesta ja niiden johdonmukaisuus talous-, sosiaali- ja aluepolitiikkaan sekä Yhdistyneen kuningaskunnan työllisyyden kehittämisstrategiaan nähden. Toimintalinjat ovat seuraavat: - Rauha ja sovittelu - Talouden kasvu ja elpyminen - Työllisyys, henkilöresurssien kehittäminen ja sosiaalisen osallisuuden edistäminen - Tasapainoinen aluekehitys kaupungeissa ja maaseutualueilla - Pohjoisen ja etelän välinen yhteistyö; b) selvitys toteutettavista toimenpideohjelmista mukaan lukien erityisesti niiden erityistavoitteet ja valitut toimintalinjat; c) ohjeellinen rahoitussuunnitelma, jossa täsmennetään jokaisen toimintalinjan osalta kullekin vuodelle kustakin rahastosta, tarvittaessa Euroopan investointipankista, ja muista rahoitusvälineistä kohdennettavan rahoitustuen kokonaismäärä sekä Yhdistyneen kuningaskunnan tukikelpoiset julkiset tai arvioidut yksityiset kokonaismäärärahat. Rahoitussuunnitelmassa on eriteltävä tavoitteen 1 mukaisesti siirtymäkauden tukea saaville alueille tarkoitetut määrärahat. Yhteisön tukikehykselle rahastoista vuosittain varatun kokonaisrahoitusosuuden on noudatettava sovellettavia rahoitusnäkymiä; d) yhteisön tukikehyksen täytäntöönpanosäännökset, mukaan lukien nimetty hallintoviranomainen ja järjestelyt kumppanien ottamiseksi mukaan seurantakomiteoihin; e) täydentävyyden ennakkotarkastus ja tiedot rahoitusvirtojen avoimuudesta; f) tiedot yhteisön tukikehyksen ja toimenpideohjelmien valmisteluun, seurantaan ja arviointiin tarvittavista määrärahoista. 2. Ohjeellisessa rahoitussuunnitelmassa täsmennetään yhteisön ja asianomaisen jäsenvaltion yhteistä toimintaa varten valituista toimintalinjoista aiheutuvat kokonaiskustannukset, jotka ovat 2109,503 miljoonaa euroa koko ohjelmakaudella, samoin kuin rakennerahastojen tukeen varatut kokonaismäärärahat, jotka ovat 1315,495 miljoonaa euroa. Tästä johtuva kansallinen rahoitustarve, joka on julkisen sektorin osalta 588,308 miljoonaa euroa ja yksityisen sektorin osalta 205,700 miljoonaa euroa, voidaan kattaa osittain Euroopan investointipankin ja muiden lainavälineiden lainoilla. Käytettävissä oleva yhteisön kokonaistuki jakautuu rakennerahastojen kesken ohjeellisesti seuraavasti: >TAULUKON PAIKKA> 3. Rahoitussuunnitelmaa toteutettaessa tiettyyn toimintalinjaan liittyvää kokonaiskustannusten tai rahastojen osuuden määrää voidaan mukauttaa yhteisymmärryksessä jäsenvaltion kanssa enintään 25 prosenttia yhteisön tukikehystä varten rahastoista varatusta kokonaisrahoitusosuudesta tai suurimmasta prosenttiosuudesta edellyttäen, että summa ei ylitä 60 miljoonaa euroa, ja noudattaen 1 kohdassa tarkoitettua rahastojen kokonaisrahoitusosuutta. 3 artikla Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle. Tehty Brysselissä 20 päivänä joulukuuta 2000. Komission puolesta Michel Barnier Komission jäsen (1) EYVL L 161, 26.6.1999, s. 1.